(આ લેખ 1992 માં લખાયો. મૂળ તો ગુજરાતના ઔદિચ્ય બ્રાહ્મણ એવા કવિ પ્રદીપનો જન્મ મધ્યપ્રદેશના બડનગરમાં તા 6-2-15 ના રોજ થયો હતો. એમને ફિલ્મી દુનિયામાં લાવવાનું શ્રેય કલાગુરુ રવિશંકર રાવળ અને પછી મૂળ હળવદના પણ કલકતામાં તાલીમ પામેલા બોમ્બે ટૉકિઝના એક દિગ્દર્શક નૃસિંહપ્રસાદ આર આચાર્યને આપવું ઘટે.(વધુ વિસ્તૃત કથા આ લેખકના પુસ્તક ‘આપ કી પરછાઇયાં’ જે આર. આર. શેઠ દ્વારા પ્રકાશિત કરવામાં આવી છે તેમાં છે.) ફિલ્મીગીત ક્ષેત્રે તેમના અમુલ્ય પ્રદાનથી અને વિશેષ તો ‘ઐ મેરે વતન કે લોગોં’ જેવી અમર રચનાથી સુવિખ્યાત કવિ પ્રદીપને 1998 જુલાઇમાં દાદા સાહેબ ફાળકે એવૉર્ડ પ્રદત્ત થયો અને એ પછી પાંચ મહિને તા 11-12-98 ના રોજ એમનો સ્વર્ગવાસ થયો. એ અવસાનના થોડા જ દિવસ પહેલાં તા 25-11-97-ના રોજ એમની જ ઇચ્છાથી એ એવૉર્ડ સાથે તેમની પાસે બેસીને મેં એક ફોટો લેવરાવ્યો, જે મારી જિંદગીનું એક અમુલ્ય સંભારણું છે.